મુંબઈમાં ગુરુવારે ઘાટકોપર વિસ્તારમાં એક ચાર્ટર્ડ પ્લેન ક્રેશ થઈ જતાં પાંચ જણાં માર્યા ગયા હતા. માર્યા ગયેલાઓમાં એક રાહદારીનો પણ સમાવેશ થાય છે. મરનારાઓમાં પાયલટ મારિયા કુબેર, કો-પાયલટ પ્રદીપ રાજપૂત, એરક્રાફ્ટ મેઈનટેનન્સ એન્જિનિયર મનીષ પાંડે અને સુરભિ તેમજ એક રાહદારી ગોવિંદ પંડિતનો સમાવેશ થાય છે. રિપોર્ટ પ્રમાણે વિમાન ઉડાવાયું તે પહેલાં તેની પૂજા પણ કરાવાઈ હતી. વિમાનના આગળના ટાયર પર નારિયેળ મૂકીને ફોડાયું હતું. પૂજાના થોડા કલાકોમાં જ વિમાન તૂટી પડ્યું હતું.